આજ રોજ ધારાસભ્ય ગ્યાસુદ્દીન શેખ, ધારાસભ્ય ઈમરાન ખેડાવાલા તથા વિવિધ સામાજિક અને ધાર્મિક સંસ્થાઓના આગેવાનોના એક પ્રતિનિધિ મંડળે રાજયના પોલીસવડા શિવાનંદ ઝાને રૂબરૂ મળી રજૂઆત કરી હતી કે, આગામી ર૧-રર-ર૩ ઓગસ્ટના રોજ બકરીઈદનો તહેવાર હોઈ ગાય તથા ગૌવંશ સિવાયના ફકત કાયદા મુજબના નિયમોનુસાર પશુ ખરીદીની રેવન્યુ સ્ટેમ્પવાળી રીસીપ્ટ ધરાવતા અને પશુ હેરફેર કરવાની કાયદાથી નિર્દિષ્ટ આર. ટી. ઓ. પરમીટ ધરાવતા વાહનોમાં જણાવેલ સંખ્યા જેટલા પશુઓની હેરફેર કરનારની કનડગત ના થાય તેની કાળજીને લક્ષમાં લઈ આપ રાજયના પોલીસવડા તરીકે પરિપત્ર બહાર પાડે અને રાજયના તમામ પોલીસ કમિશનરો, પોલીસ અધિક્ષકો, રેન્જ વડાઓ અને રાજયના પોલીસ સ્ટેશનોને ફેકસ તથા વાયરલેસ મેસેજ દ્વારા જાણ કરવામાં આવી એવી પ્રતિનિધિ મંડળે વિનંતી કરી હતી.